**📘 PROGRAMOZÁSI FELADATSOR – KUTYÁK ÉS GAZDIK**

**1. FELADAT – Kutyasétáltatás tervezése (8 pont)**

A feladat megoldását a fealdatok01.py fájlba végezze el.   
Anna zsebpénzt szeretne keresni hétvégén, ezért elhatározza, hogy a szomszédok kutyáit sétáltatja pénzért.  
  
1. Kérjük be a felhasználótól, hogy mire gyűjti Anna a pénzt (pl. görkorcsolya, társasjáték stb.)!  
2. Kérjük be, hány kutyát sétáltat Anna a hétvégén!  
3. Minden kutyára 20 percet szán. Számoljuk ki, összesen hány percet tölt sétáltatással! Irjuk ki óra:perc formátumban  
4. Tudjuk, hogy egy kutyusért 700 Ft-ot kap!  
5. Számoljuk ki, mennyi pénzt keres összesen!  
6. Írjuk ki egy mondatban, mit szeretne venni és sikerült-e elegendő pénzt keresnie, ha az adott cél eléréséhez legalább 5000 Ft szükséges!  
  
Példa kimenet:  
„Anna 6 kutyát sétáltatott 2 óra alatt, ezért 4200 Ft-ot kapott. Ez még nem elég a görkorcsolyára.”

**2. FELADAT – Kutyanevek (14 pont)**

A feladat megoldását a fealdatok02.py fájlba végezze el.

* Olvasd be a kutyusok.txt fájl tartalmát, és tárold el a neveket egy listában. Alakítsd az összes nevet nagybetűssé, és ezzel a nagybetűs listával dolgozz a továbbiakban.
* Írd ki, hány kutyanév szerepel a listában.
* Listázd ki azokat a kutyaneveket, amelyek "i" betűre végződnek.
* Ellenőrizd, hogy van-e ismétlődő név a listában. Ha igen, írd ki, melyik név hányszor szerepel.
* Rendezd a kutyaneveket ABC sorrendbe, majd írasd ki őket sorban.
* Írd vissza a nagybetűs neveket egy új fájlba kutyusok\_nagy.txt néven, minden nevet külön sorba.

**3. FELADAT – Kutyakiállítás adatkezelése fájlból, OOP-alapokon (18 pont)**

A feladat megoldását a fealdatok03.py fájlba végezze el.

Használja a kutyakiállítás.txt fájlt, amely a következő formátumban tartalmazza az adatokat:  
Bodri;keverék;7;Peti  
  
A sorok jelentése:  
- Kutyanév  
- Fajta  
- Életkor (év)  
- Gazdi neve  
  
Készíts egy Kutya osztályt a következőkkel:  
- Attribútumok: név, fajta, életkor, gazdi  
- Konstruktor: \_\_init\_\_(...)  
- \_\_str\_\_() metódus → pl.: “Pamacs (uszkár, 10 év) – gazdi: Ági”  
  
Feladatok:  
1. Olvassa be az adatokat egy listába, Kutya objektumokként!  
2. Hány kutya szerepel a listában?  
3. Hány különböző fajta van?  
4. Ki a legidősebb kutya, és hány éves?  
5. Kérjen be a felhasználótól egy gazdi nevét, és listázza ki az ő kutyáit a képernyőre!  
6. Írja ki az adott gazdi kutyáit egy fájlba is (pl. peti.txt)!  
7. Listázza ki azokat a kutyákat, akik több mint 8 évesek!  
8. Listázza ki azokat a kutyákat, akik “keverék” fajtájúak!